फुटीरतावाद्यांनी पंतप्रधानांना रविवारपर्यंतची मुदत दिली होती.

पंतप्रधान अहमद बिन दागर आणि मंत्रिमंडळातल्या त्यांच्या सहकाऱ्यांनी स्वत:ला एडनमधल्या राष्ट्रपती भवनात बंदिस्त करून ठेवल्याचं सांगितलं जात आहे. काही वृत्तांनुसार, याआधी एकत्र आघाडी असलेल्या दक्षिणच्या फुटीरतावादी आणि सरकारी सैन्यामध्ये वाटाघाटीची बातचीत झाली होती.

पण या संघर्षामुळं या आघाडीत फूट पडून येमेनच्या उत्तरेकडील हौदी बंडखोरांविरोधात एक नवीन आघाडी उघडली आहे.

रेड क्रॉसच्या माहितीनुसार, रविवारपासून बुधवारपर्यंत 40 लोकांचा यात मृत्यू झाला आहे.

एडनमधल्या लष्करी तळांवरही फुटीरतावाद्यांनी ताबा मिळवल्याची माहिती समोर येत आहे.

2015 साली हौदी बंडखोरांनी येमेनची राजधानी सानावर हल्ला केल्यानंतर राष्ट्रपती अबेदरब्बू मंसूर हादी आणि त्यांच्या मंत्रिमंडळाला राजधानीतून सरकार हलवावं लागलं होतं. त्यानंतर त्यांचं आंतरराष्ट्रीय स्तरावर मान्यताप्राप्त सरकार एडन शहरात स्थलांतरित झालं होतं. 

एडनवर फुटीरतावाद्यांनी ताबा मिळवला आहे.

राजधानी सानावरील हल्ल्यानंतर सौदीने बंडखोरांविरोधात एक बहुराष्ट्रीय लष्करी आघाडी उघडली होती. तेव्हापासून... आणखी 4000 वर्णांसाठी लेख सुरू ठेवा:
9,245 नागरिक ठार झाले आणि 30 लाख लोक विस्थापित झाले, असा संयुक्त राष्ट्राचा अंदाज आहे.

फुटीरतावादी आणि सरकारमध्ये संघर्ष का?

गेल्या तीन वर्षांपासून युतीमधल्या दोन्ही बाजूच्या समर्थकांमध्ये धुसफूस सुरूच होती. 1990 मध्ये उत्तर येमेनशी विलनीकरणापूर्वी दक्षिण येमेन स्वतंत्र होता. आताही संघर्षाआधी दक्षिण भागात फुटीरतावाद्यांच्या भावना या सर्वोच्च बिंदूवर होत्या.

2015 पासून येमेनचं सरकार एडन शहरातून कारभार चालवत आहे.

दक्षिण फुटीरतावाद्यांना अशी शंका होती की, राष्ट्रपती हादी दक्षिणेकडून असले तरी उत्तरेसोबतच्या एकतेला पाठिंबा देतील. पण तरीही फुटीरतावाद्यांनी त्यांना पाठिंबा देत हौदी बंडखोरांना दक्षिणेतून पळवून लावलं आणि एडन शहरावर त्यांना ताबा मिळवू दिला नाही.

पण दोन्ही पक्षांमध्ये तणाव मात्र कायम आहे.

पण आता सौदीच्या नेतृत्वाखालील युतीत पडलेल्या फुटीमुळे परिस्थिती आणखीनच बिघडली आहे. सध्या राष्ट्रपती हादी रियाधमध्ये आहेत आणि त्यांना सौदी अरेबियाचा पाठिंबाही आहे. तर या युतीत महत्त्वाचा सहभाग असलेला संयुक्त अरब अमिरातीची (UAE) फुटीरतावाद्यांशी जवळीक आहे.

एडनमध्ये कसा सुरू झाला संघर्ष?

फुटीरतावाद्यांच्या सदर्न ट्रान्झिशनल कॉन्सिलने (STC) पंतप्रधान बिन दागर यांना हटवण्यासह मंत्रिमंडळात फेरबदलांसाठी रविवारपर्यंतची मुदत दिली होती. ही मुदत संपल्यावर फुटीरतावाद्यांच्या रागाचा उद्रेक झाला.

एडन शहरातील रस्त्यांवर फुटीरतावादी पेट्रोलिंग करताना.

कौन्सिलचे आरोप आहेत की या सरकारने केलेल्या भ्रष्टाचारांमुळे अर्थव्यवस्था ढासळलेली असून सामाजिक आणि सुरक्षेचे प्रश्न दक्षिणेच्या इतिहासात कधीही इतके बिकट नव्हते.

विमानतळ असलेल्या पूर्वेकडील खोर मक्सर जिल्ह्यात संघर्ष सुरू झाला. हा संघर्ष झपाट्याने दक्षिणेतल्या क्रेटर जिल्ह्याकडे पसरला, जे राष्ट्रपती भवनापासून जवळ आहे आणि नंतर त्याती धग समुद्री किनाऱ्यालगतच्या पहाडी भागात पसरली.

फुटीरतावाद्यांनी सरकारी सुविधा आणि लष्करी तळांचा ताबा मिळवल्यानंतर पंतप्रधान बिन दागर यांनी याला 'उठाव' म्हणत त्याचा निषेध केला. तर रियाधहून राष्ट्रपती हादी यांनी एडन शहराचं रक्षण करण्याचे आदेश लष्कराला दिले आहेत.

सद्यस्थिती काय?

राष्ट्रपतींच्या सुरक्षा दलाचा मजबूत गड मानला जाणारा उत्तरेतला दार साद जिल्हा फुटीरतावाद्यांनी ताब्यात घेत मंगळवारी बिन दागर राहत असलेल्या राष्ट्रपती भवनाकडे कूच केली...